भागलपुर. 32 साल पहले ब्याह कर जब साहेबगंज आई तो बड़े अरमान थे। संयुक्त परिवार था। पति छोटा-मोटा काम कर घर चलाते थे। सात साल बाद परिस्थितियां बदलीं। दो जून की रोटी के लाले पड़ गए। तीन बच्चों को बेहतर जिंदगी देनी थी। जेब खाली थी, हौसले बड़े थे। 1992 में जेवर गिरवी रख 2500 रुपये जुटाए। बिंदी बनाना शुरू किया। अल्लाह ने नेमत बरसाई और 25 साल में दो कंपनियों की मालकिन बन बैठीं। 50 लाख तक पहुंचा सालाना कारोबार...
- ये कहानी साहेबगंज की जसीमा खातून (45 वर्ष) की है। मोकामा की जसीमा की शादी 1985 में साहेबगंज के मो. शकील अहमद से हुई।
- शकील अलमारी मरम्मत का काम करते थे। बकौल जसीमा, संयुक्त परिवार में सब सामान्य था। फिर एकल परिवार हुआ।
- बेटी फरहा, दो बेटे शाहिद और रासिद के जन्म के बाद जिम्मेदारी बढ़ी। कमाई कम पड़ने लगी। दो जून की रोटी के लिए परेशान होने लगे।
- फिर भी उन्होंने अपना हौंसला नहीं छोड़ा। मोकामा में उनके भाई बिंदी बनाते थे। उन्हीं से उन्होंने यह विधा सीखी और इसे अपना हथियार बनाया।
- पहले कुछ सेंपल बनाए और एक मनिहारी दुकानदार को दिखाया। जिसे यह पसंद आया और ऑर्डर दे दिए।
पति संग बिंदी बनाने का शुरू किया काम
- जसीमा ने बताया, इस ऑर्डर के लिए पैसों की दरकार थी। पैसे जुटाना बड़ी चुनौती बन गई। आखिरकार पांच तोला जेवर को गिरवी रखा और 2500 रुपए से कारोबार शुरू किया।
- कच्चे माल के लिए पति दिल्ली गए। वहां से लौटने के बाद पति के साथ खुद बिंदी बनाने लगी। दोनों मिलकर भी दिनभर में महज दो ग्रुस (24 दर्जन) बिंदी के पत्ते बना पाते।
- बाजार में माल हाथों-हाथ बिक रहा था, लेकिन बाजार की मांग पूरी नहीं कर पा रहे थे।
400 महिलाओं की है टीम
- इस मांग को पूरी करने जसीमा ने आसपास की महिलाओं को जोड़ना शुरू किया। 5 महिलाओं को ट्रेनिंग दी। उनकेे घरों में बिंदी बनने लगी। प्रोडक्शन बढ़ा।
- आदमनी बढ़ी और महिलाओं की संख्या भी 5 से बढ़ी और 300 पहुंच गई। इसी आदमनी से बेटी को एमबीए करवाया। दोनों बेटे इंजीनियर बने।
- बेटाें ने दिल्ली में भी बिंदी बनाने के साथ कपड़े की भी कंपनी बना ली। अब उनका सालाना कारोबार 50 लाख है।
- साहेबगंज से शिवनारायणपुर और लैलख में 400 महिलाओं की टीम रोजाना 10 हजार बिंदी के पत्ते बना रही हैं।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva